Curtius Koch
Curtius Koch (natus die 15 Martii 1950 in Emmenbrücke in pago Helvetiae Lucerna) est theologus Helveticus qui fuit episcopus Basiliae (Dioecesis Basileensis). Die 30 Iunii 2010 a papa Benedicto XVI Pontificii Consilii ad Unitatem Christianorum Fovendam praeses creatus est. Munus iam die 7 Iulii 2010 rite suscepit. Die 20 Novembris 2010 a papa Benedicto XVI Curtius Koch cardinalis creatus est. Koch conclavi mense Martio 2013 adfuit, quod Georgium Marium Bergoglio papam creavit.